Tepotzotlán

Tepotzotlán er en by og en kommune i delstaten México i Mexico. Den ligger 44,5 kilometer nordøst for sentrum av Mexico by, og utgjør også en del av denne byens storbyområde. Sentrum av Tepotzotlán hadde 38 119 innbyggere i 2005, mens det i hele kommunen bodde 88 559 mennesker. Kommunen har et areal på 208,83 km². Byen ligger 2300 meter over havet, mens kommunens høyeste punkt ligger på en høyde på rundt 2900 meter.

Tepotzotlán har et vakkert sentrum med koloniale bygninger. I 2002 fikk byen status som «Pueblo Mágico». Blant de viktigste turistattraksjonene er Museo del Virreinato, et museum som tar for seg Mexico i kolonitiden.

Historie 
I området finnes det spor etter otomisisk jordbruk tilbake til 2500 f.kr. Tepotzotlán ble sannsynligvis grunnlagt av otomiene en gang før år 0, og var senere et viktig sentrum i aztekernes storhetstid. De første spanjolene kom til byen i 1520. Jesuittene etablerte seg der i 1580 og konstruerte blant annet den storslåtte kirka San Francisco Javier.

Referanser

Eksterne lenker 
 
 Kommunens hjemmeside
 Tepotzotlán hos Pueblos México

Byer i México
Kommuner i México
Pueblos Mágicos